**Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Valsts zinātniskajam institūtam “Pārtikas drošības, dzīvnieku veselības un vides zinātniskais institūts “BIOR”” (turpmāk – institūts “BIOR”), lai nodrošinātu dzīvnieku novietnēs noņemto paraugu laboratorisko izmeklēšanu Covid-19 infekcijas ierosinātāja noteikšanai, kā arī dzīvnieku līķu sekcija un iznīcināšanu, nepieciešami papildu finanšu līdzekļi no valsts budžeta programmas 02.00.00 “Līdzekļi neparedzētiem gadījumiem”. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Covid-19 infekcijas izplatības seku pārvarēšanas likuma 24. un 25. pants.  Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem”” (turpmāk – rīkojuma projekts) sagatavots, pamatojoties uz Ministru kabineta 2020. gada 6. novembra rīkojumu Nr. 655 “Par ārkārtējās situācijas izsludināšanu” un Ministru kabineta 2018. gada 17. jūlija noteikumu Nr. 421 “Kārtība, kādā veic gadskārtējā valsts budžeta likumā noteiktās apropriācijas izmaiņas” 43. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reaģējot uz pašreizējās epidemioloģiskās situācijas tendencēm Eiropas Savienībā (turpmāk – ES) saistībā ar SARS-CoV-2 vīrusa infekcijas uzliesmojumu, ir jāīsteno epidemioloģiskās drošības pasākumi Covid-19 infekcijas uzraudzībai un izplatīšanās ierobežošanai novietnēs starp dzīvniekiem.  Eiropas Slimību kontroles centrs 2020. gada 12. novembrī sniedza ātro riska novērtējumu par jauno ar ūdelēm saistīto SARS-CoV-2 vīrusa mutācijas variantu noteikšanu “*Detection of new SARS-CoV-2 variants related to mink”* (<https://www.ecdc.europa.eu/en/publications-data/detection-new-sars-cov-2-variants-mink>) (turpmāk – ātrais riska novērtējums). Tajā norādīts, ka 2020. gadā ziņots par ūdeļu inficēšanos ar SARS-CoV-2 vīrusu, un ir konstatēts, ka infekciju iespējams pārnest no cilvēka uz ūdelēm un otrādi. Dažas ES dalībvalstis un valstis, kas nav dalībvalstis (trešās valstis), ziņoja par ūdeļu inficēšanos ar SARS-CoV-2 vīrusu. Turklāt tika ziņots arī par Covid-19 infekcijas gadījumiem, cilvēkam inficējoties ar SARS-CoV-2 vīrusa mutācijas variantiem, kas saistīti ar ūdelēm. Tāpat ātrajā riska novērtējumā norādīts, ka vispārējais riska līmenis, ko cilvēka veselībai rada ar ūdelēm saistītie SARS-CoV-2 vīrusa mutāciju varianti, var būt diapazonā no zema (attiecībā uz sabiedrību kopumā) līdz ļoti augstam (attiecībā personām, kas ir medicīniski neaizsargātā grupā un tiek pakļautas vīrusam). Ātrajā riska novērtējumā arī norādīts, ka būtu vajadzīgi turpmāki izmeklējumi, lai novērtētu, vai ar ūdelēm saistītie SARS-CoV-2 vīrusa mutāciju varianti var radīt kādu ietekmi uz atkārtotas inficēšanās risku, samazināt vakcīnu iedarbīgumu vai ārstēšanas ieguvumus.  Savukārt Pasaules Dzīvnieku veselības organizācija (turpmāk – PDzVO) 2020. gada 12. novembrī publicēja paziņojumu par Covid-19 infekciju un ūdelēm “*OIE statement on COVID-19 and mink*” ([*https://www.oie.int/en/for-the-media/press-releases/detail/article/oie-statement-on-covid-19-and-mink/*](https://www.oie.int/en/for-the-media/press-releases/detail/article/oie-statement-on-covid-19-and-mink/)), kurā norādīja, ka uzņēmīgo dzīvnieku, tādu kā ūdeles, radītais risks kļūt par SARS-CoV-2 vīrusa perēkli raisa pasaules mēroga bažas, jo vīrusa pārnešana uz cilvēku varētu ietekmēt sabiedrības veselību. PDzVO aicināja valstis veikt uzņēmīgo dzīvnieku, kā ūdeles un citi *Mustelidae* dzimtas dzīvnieki, un jenotsuņu (turpmāk – dzīvnieks) uzraudzību attiecībā uz SARS-CoV-2 vīrusa infekciju, ieviešot pieeju “Viena veselība”.  Kā zināms, Covid-19 infekcijas epidemioloģiskā situācija cilvēku vidū turpina pasliktināties, tā palielinot iespējamo inficēšanās risku arī dzīvniekiem. Lai nodrošinātu infekcijas atklāšanu agrīnā stadijā un novērstu tās tālāko izplatību, ievērotu PDzVO norādījumus, kā arī kontrolētu un mazinātu SARS-CoV-2 vīrusa infekcijas izplatību Latvijā un nodrošinātu pēc iespējas efektīvākus pasākumus infekcijas ierobežošanai, nepieciešams, lai institūts “BIOR” veiktu laboratoriskos izmeklējumus uz Covid-19 infekciju, apstiprinot vai izslēdzot Covid-19 infekcijas klātbūtni dzīvnieku novietnē.  Atbilstoši Ministru kabineta 2020. gada 6. novembra rīkojumam Nr. 655 “Par ārkārtējās situācijas izsludināšanu” (turpmāk – MK rīkojums Nr. 655) Latvijā pašlaik ir atkārtoti izsludināta ārkārtējā situācija.  Lai institūts “BIOR” nodrošinātu dzīvnieku novietnēs noņemto paraugu laboratorisko izmeklēšanu Covid-19 infekcijas ierosinātāja noteikšanai, kā arī dzīvnieku līku sekciju un iznīcināšanu, Zemkopības ministrijai ir jāpieprasa papildu finanšu līdzekļi no valsts budžeta programmas 02.00.00 “Līdzekļi neparedzētiem gadījumiem”. No novietnēm nosūtīto dzīvnieku līķu sekcija, iznīcināšana un laboratorisko izmeklējumu veikšana uzsākta šā gada 5. janvārī.  MK rīkojumā Nr. 655 ārkārtējā situācija ir izsludināta līdz 2021. gada 6. aprīlim. Paredzams, ka cilvēku saslimšana ar Covid-19 infekciju pēc 2021. gada 6. aprīļa mazināsies tikai pakāpeniski, tāpēc institūtam “BIOR” būs nepieciešams turpināt laboratoriskos izmeklējumus uz Covid-19 infekciju un citas darbības visā 2021. gada laikā, lai apstiprinātu vai izslēgtu Covid-19 infekcijas klātbūtni dzīvnieku novietnē. Tādējādi šim nolūkam kopā nepieciešami finanšu līdzekļi 37 316 *euro* apmērā.  Ievērojot minēto, Zemkopības ministrija normatīvajos aktos noteiktajā kārtībā ir sagatavojusi rīkojuma projektu, lai iesniegtu Finanšu ministrijā pieprasījumu par šā rīkojuma projektā minēto līdzekļu piešķiršanu no līdzekļiem neparedzētiem gadījumiem.  Tāpat Zemkopības ministrija virza grozījumus Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”, lai noteiktu epidemioloģiskos drošības pasākumus Covid-19 infekcijas uzraudzībai un izplatīšanās ierobežošanai dzīvnieku novietnēs. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, institūts “BIOR” |
| 4. | Cita informācija | Rīkojuma projekta tiesiskais regulējums attiecas uz institūtu “BIOR”. Rīkojuma projekts tieši un būtiski neietekmē uzņēmējdarbības vidi – mazos un vidējos uzņēmumus, mikrouzņēmumus un jaunveidotus uzņēmumus, ne arī konkurenci, vidi un nevalstisko organizāciju darbību, tāpēc uz šīm jomām tas nav attiecināms. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021.gads | | Turpmākie trīs gadi (*euro*) | | | | |
| 2022.gads | | 2023.gads | | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru  2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 37 316 | 0 | 0 | 0 | 0 | 0 |
| 2.1. valsts pamatbudžets | 0 | 37 316 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | – 37 316 | 0 | 0 | 0 | 0 | 0 |
| 3.1. valsts pamatbudžets | 0 | – 37 316 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | + 37 316 | 0 | 0 | 0 | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Zemkopības ministrijai finansējumu, kas nepārsniedz **37 315,98 *euro***, lai institūts “BIOR” nodrošinātu dzīvnieku novietnēs noņemto paraugu laboratorisko izmeklēšanu Covid-19 infekcijas ierosinātāja noteikšanai, dzīvnieku līķu sekciju un to iznīcināšanu no 2021. gada 1.marta līdz 31.  decembrim.  Nepieciešamā finansējuma izdevumu aprēķini izdarīti par 10 mēnešiem.  6.2. Papildus nepieciešamais finansējums (indikatīvais aprēķins, ņemot vērā pašreizējo prognozi par Covid-19 infekcijas jautājuma risināšanu un seku novēršanu, institūtam “BIOR” īstenojot laboratoriskos izmeklējumus) **10 mēnešu periodā ir 37 315,98 *euro* Covid-19 infekcijas uzraudzības un kontroles pasākumiem:**  6.2.1. pasīvā uzraudzība (kopā 16 964,64 *euro*):  6.2.1.1. daļēja līķu sekcija: 9,33/cena \* 396 gab. (9/novietne \* 44/ nedēļa \* 1/paraugs) = 3694,68 *euro;*  6.2.1.2. Covid-19 infekcijas ierosinātāja noteikšana ar reāllaika reversās transkripcijas polimerāzes ķēdes reakciju (rl RT-PĶR):  33,51/cena \* 396 gab. (9/novietne \* 44/ nedēļa \* 1/paraugs) = 13 269,96 *euro*;  6.2.2. slimības apstiprināšana (kopā 16 558,38 *euro*):  ● ārpuskārtas kontroles paraugu laboratoriskā izmeklēšana Covid-19 infekcijas aizdomu gadījumā (dzīvniekam novēro klīniskas pazīmes, vai apstiprināta infekcija cilvēkam) un  ● paraugu laboratoriskā izmeklēšana epidemioloģiskās izmeklēšanas laikā (konstatēts Covid-19 infekcijas ierosinātājs līķa paraugā vai apstiprināta infekcija dzīvniekam):  6.2.2.1. pilna līķu sekcija: 64,21/cena \* 36 gab. (9/novietne \* 4/ paraugi 10 mēnešos) = 2311,56 *euro;*  6.2.2.2. daļēja līķu sekcija: 9,33/cena \* 234 gab. (9/novietne \* 26/ paraugi 10 mēnešos) = 2183,22 *euro;*  6.2.2.3. Covid-19 infekcijas ierosinātāja noteikšana ar rl RT-PĶR: 33,51/cena \* 360 gab. (9/novietne \* 10/ mēneši \* 1/ līķa vai svāba paraugs = 12 063,60 *euro;*  6.2.3. ievesto dzīvnieku uzraudzība (kopā 3084,48 *euro*):  6.2.3.1. daļēja līķu sekcija: 9,33/cena \* 72 gab. (9/novietne \* 2/nedēļa \* 2/paraugs \* 2 reizes 10 mēnešos) = 671,76 *euro;*  6.2.3.2. Covid-19 infekcijas ierosinātāja noteikšana ar reāllaika reversās transkripcijas polimerāzes ķēdes reakciju (rl RT-PĶR):  33,51/cena \* 72 gab. (9/novietne \* 2/ nedēļa \* 2/paraugs \* 2 reizes 10 mēnešos) = 2412,72 *euro;*  6.2.4. dzīvnieku līķu iznīcināšana (kopā 708,48 *euro*): 0,96/cena \* 738 gab. = 708,48 *euro.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. | | | | | | |
| 8. Cita informācija | Nav. | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Pārtikas drošības, dzīvnieku veselības un vides zinātniskais institūts “BIOR” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs institūciju funkcijas un cilvēkresursus. |
| 3. | Cita informācija | Nav |

Zemkopības ministrs K. Gerhards

Vecuma-Veco 67027551

[Olita.Vecuma-Veco@zm.gov.lv](mailto:Olita.Vecuma-Veco@zm.gov.lv)